Vroue Landbou Unie ~ Malieveld Streek - Wie is die VLU? www.vlumalieveld.weebly.com/googleb5a6a56735a0402a.html
DIE VROUE LANDBOU UNIE (VLU)
Die VLU is 'n organisasie wat haar beywer om aan die vrou geleenthede te bied om haarself te verryk op alle terreine van vrouwees sodat sy 'n bydrae kan lewer tot haar gesin en die gemeenskap. Die organisasie is nie-polities, nie-sektaries, tweetalig, en oop vir alle vroue bo 16 jaar tot 116 jaar!
Die TVLU het op 8 September 1925 ontstaan. 55 Vroue het byeengekom in die raadsaal van die ou stadshuis in Pretoria o.l.v. mev Edith O'Connor, terwyl hul manne by 'n Transvaalse Landbou Unie Konferensie was. Daar was behoefte by vroue om hulself op te hef en 'n bydrae tot die gesin te lewer – die VLU was daardie jare die "universiteit van die vrou". Ander provinsies volg Transvaal se voorbeeld en vorm saam (sedert 1931) die SAVLU. Na 1994, het ontbondeling van die TVLU plaasgevind en is daar in 1995 'n herindeling van VLU provinsies gedoen. Vandag bestaan SAVLU uit VLU Mpumalanga, VLU Noord, VLU Overvaal, Vrystaat VLU, Namibië (NVV),Noordwes VLU en Kwa Zulu Natal ((FWI) In Kaapland funksioneer die VLV.
In 1933 affilieer SAVLU met die WBPV (Wêreldbond van Plattelandse vroue) http://www.acww.org.uk/ en word so deel van 'n groot internasionale organisasie waarby meer as 300 vroue organisasies in meer as 70 lande betrokke is. Die WBPV hou elke derde jaar 'n Konferensie en beywer hul vir die ontwikkeling van die vrou in veral die landelike gebiede.
VLU is nie meer net op die boervrou gerig is nie.
Alhoewel van die lede se manne nog boer, is die groter meerderheid van ons lede in dorpe en stede.
Tambuki (Ermelo omgewing)
VLU Mpumalanga webblad : vlumpumalanga.weebly.com
Daar is baie vroue organisasies, maar wat ons uniek maak, is die handvaardighede wat ons aanleer. Ons streef daarna om dames te leer om oa naaldwerk te doen, te brei, te hekel,
kunsvaardighede te bemeester, blomme te rangsikking, te bak, produkte te bottel, fotografie te bemeester en die nuutste tegnologie baas te raak.
VLU is nie daar vir vroue wat alles kan doen nie, dis juis daar om vroue vaardighede te leer sodat sy weer 'n bydrae tot die gemeenskap en haar gesin kan maak.